मोना राय जी जानल मानल रंगमंच कलाकार एवं हिंदी आ भोजपुरी फिल्मक आ सीरियलक प्रसिद्ध अभिनेत्री छैथ । मूल रुप सं दरभंगाके रहनिहार मोना राय मैथिली फ़िल्म 'ससता जिनगी महग सेनुर', 'आऊ पिया हमर नगरी" सं अपन अभिनयक प्रारंभ केलीह। बाद में मोना जी मुम्बई चलि एलीह आ भोजपुरी फ़िल्ममें काज करए लगलीह। भोजपुरी फ़िल्ममें अबिते मोना जी कयकटा भोजपुरी फ़िल्म कयलनि जाहिमें उदित नारायन झाक 5टा फ़िल्म -"कब होई गवना हमार", 'कब कहबा तु आई लव यू", "तु बबुआ हमार", "ई रिश्ता अनमोल बा", " कानून हमार मुट्ठी में", माल्या जीक फ़िल्म " मंगलसूत्र"। अहिके अलावा , मोना जी " होके तु रहबू हमार", " आब ना ओढा दी ओढनियां ए राजा जी", "हमार बियाह तोहरे से होई", कुणाल जीक प्रोडक्शनमें बनल 'कन्हैया" आदि शित लगभग दु दरजन फ़िल्म में काज केलीह। टीवी सीरियलमें डीडी वन पर प्रसारित सीरियल " नवाब सिराजुद्दौला", "कोई तो होगा अपना" आदिमें मुख्य भूमिका निभौलीह। कलर्स चैनलक "जय श्रीकृष्णा" , महुआ पर प्रसारित "सातो बचनमा निभायब सजना", राकेश सिन्हा जीक "घर पहुंचा द देबी मैया", "सजनवां बैरी हो गईले हमार" आदिमें मुख्य भूमिका केने छलीह। जीटीवीक बहुचर्चित सीरियल "भागोवाली"में मुख्य नकारात्मक भूमिका करयके अवसर भेटलनि। अतबेटा नहिं, मोना जी लगभग दरजन भरि सं बेसी एपिसोडिक शो केने छैथ। हिन्दीमें "बंजर" नामक एकटा फ़िल्म में मूख्य भूमिका केने छलीह जकरा ब्रॉडकास्टिंग एवार्ड भेटल छल। मोना जीक आबय बला भोजपुरी फ़िल्म अछि " चालबाज चुलबुल पाण्डेय", 'मेला में सैंया भुलायल हमार", "गब्बर सिंह","जीतब कबड्डी " आदि।
 फ़िल्म ओ सिनेमा आदि में बाल कलाकारक अपन अलगे महत्व अछि जेकि अपन अभिनय सं बरबस सब लोकनिके मन मोहि लैत अछि। एहने मनमोहक बाल कलाकार के रुपमें अवतरित भेल छैथ मिथिलाक बेटा आदिब हुसैन। पूर्व केन्द्रीय मंत्री आ भाजपा नेता श्री शाहनवाज हुसैनक सुपुत्र आदिब , केके मेनन, संजय मिश्रा, राजपाल यादव, जाकिर हुसैर आ रुपाली गांगुली द्वारा अभिनित शिशु फ़िल्म "सतरंगी पैराशूट" सं अपन अभिनय प्रारंभ केलाह जाहिमें वो नेताक पुत्र चन्द्र मोहनक भूमिका निभौने छैथ। फ़िल्मक लेल लगभग 200 बाल कलाकारमें सं आदिबक चयन कायल गेल रहय। कक्षा 8क छात्र आदिब एखन एकटा टीबी सीरियल में काज कय रहल छैथ जेकि जल्दिये एकटा टीवी चैनल पर देखबाक भेटत।
 राकेश सिन्हा जी सिनेमा ओ टीवी सीरियलक निर्माणक क्षेत्रमें प्रसिद्ध निर्माता -निर्देशक के रुप में एकटा स्थापित नाम अछि। मूल रुप सं मिथिलाक एकटा महत्वपूर्ण स्थल अंग कटिहारक माटिसं उपजल मैथिल प्रतिभा ओ मिथिलाक सपूत राकेश सिन्हा जी अपन कार्यक बले भारते नहिं अपितु श्रीलंका धरि खूब नाम कमा रहल अछि। अपन मात्रृभूमि आ मात्रृभाषाके लेल बहुत किछु करबाक आतुर राकेश सिन्हा जी बहुत रासे प्रोजेक्ट रखने छैथ जेकि समय अयला पर अपन भेटंक झोरा खोलताह। महुआ चैनल के लेल कयकटा सीरियलक निर्माण एवं निर्देशन केने छैथ जाहिमें 'अंखियों के झड़ोखे से", "घर पहुंचा द देबी मैया", सजनवा बैरी हो गई हमार", 'अल्पना", "ना निन्ना बिदलरे" आदि किछु नाम अछि । मैथिली सिनेमाक उज्जवल भविष्यक एकटा डोर हिनके हाथमें छैन, अवश्ये उम्मीद कयल जेबाक चाही।
 राकेश सिन्हा जी वर्ष 2000 में "चेन्नई टीवी 12"के लेल सिंगापुरमें सीरियल "उरावुगल" सं अपन निर्देशन पारीक प्रारंभ केने छलैथ राकेश जी सिंगापुर के लेल पहिल मेगा सीरियल " स्वरांगल" एवं सिरसा टीवी के लेल श्रीलंकाक पहिल मेगा सीरियल "वसुधा"क निर्देशनक अगुआ छलैथ। भारतमें हुनकर निर्देशनक पारी सन टीवीक लेल बनल "कृष्णा दासी" सं भेल छल। ई सीरियल अपन समयमें टीवी रेटिंग में टॉप केने छल अहिके बाद सन टीवीक लेल बनल कयकटा समस्त टॉप रेटेड सफ़ल सीरियल जेना "मंदिरा वसल", "रुद्रवीणाई" "(2004), "शिवामायम"(2005) आ "तिरुविल्यादल" आ उदया टीवी के लेल बल सीरियल "स्वाती मुत्थु"क निर्देशन केलैथ।
 आगामी 8 सितंबर 2012 के मिथिला टॉकिज, मधुबनी में आबय बला मैथिली फ़िल्म" साजन अहां बिना"क ऑडियो सीडीक लोकार्पण उपलक्ष्य में एकटा कार्यक्रम राखल गेल अछि जाहि में फ़िल्म सं जुड़ल सब कलाकार आदि यथा अविनाश शाही, महेन्द्र चौधरी, प्रशान्त निशान्त- उपस्थित रहताह। विदित अछि कि फ़िल्मक गीतक सीडी टी सीरीज द्वारा निकालल गेल अछि। जनतव अछि कि अहि अवसर पर श्री नीतिश मिश्रा जी सेहो उपस्थित रहताह। अहि कार्यक्रम में शामिल भेल दर्शकके बीच फ़िल्मक ऑडियो सीडी सेहो बांटल जायत .
 सांस्कृतिक नगरी आ मैथिली गतिविधिक केन्द्रबिन्दु कोलकातामें मैथिली फ़िल्म संबंधी विशेष विचार विमर्श हेतु विशेष रुपेन मैथिली फ़िल्म उत्सवके सफ़ल आयोजन हेतु आवश्यक किछु रणनीति पर चर्चा हेतु दिनांक 15 सितम्बर 2012 के स्थानीय मैथिल कलाकारक एकटा बैसारक आयोजन कयल गेल । दरभंगामें मैथिली फ़िल्म अकादमी के तत्वावधान में आयोजित होबय बला मैथिली फ़िल्म फ़ेस्टिवलक एखन धरि भेल प्रगतिक सराहना आर प्रशंसा कयल गेल आर समस्त उपस्थित कलाकार अहि कार्यक्रमक सफ़लताक कामना कयलनि आर आयोजक आ समस्त सदस्यके प्रति अपन आभार प्रकट कयलनि। उपस्थित लोकनि में श्री शंभूनाथ मिश्रा, श्री भवनाथ झा, श्री सूरज तिवारी, श्री केदारनाथ, श्री रमेश मिश्रा, श्री लक्ष्मण साह, श्री उत्तम चौधरी,श्री दिनेश मिश्रा, श्री विवेक चौधरी, श्री भास्कर झा, श्री शशि मोहन भारद्वाज आ श्री प्रकआश झा छलैथ।
 अहि बैसारक अध्यक्षता करैत प्रसिद्ध निर्देशक,गीतकार, अभिनेता आर रंगकर्मी श्री शंभूनाथ मिश्रा जी बतौलनि कि मिथिलावासी आ दर्शक वर्ग के मैथिली गीत संगीत आ सिनेमाके प्रति जागरुक बनौला सं प्रगतिमें सकारात्मक गतइ आवत। गुणवत्ता सिनेमाके निर्माण पर जोर दैत कहलाह कि फ़िल्म निर्माण सं जुड़ल व्यक्तिके निष्पक्षता सिद्धान्त के अनुपालन करबाक चाही। "नोटक गड्डी' पर सुतल मैथिल के जगाऊ आर हुनका सबके फ़िल्म नबाय्बा क लेल प्रेरित,आ उत्साहित करू। फ़िल्मक प्रचार गाम-गाममें होबाक चाही। जाबत धरि सांस्कृतिक भावनाके जागरण नही होयत, ताबत धरि मैथिली सिनेमा के दर्शक वर्गमें निष्क्रियता अहिना बनल रहत जेकि नीक बात नहिं अछि। सांस्कृतिक जागरण सं सबंधित प्रतेय्क सुकाजके समाजक हर वर्ग द्वारा समर्थन भेटबाक चाही। तहने किछु बात बनत। अन्यथा नहिं।
 "पिया संग प्रीत कोना हम करबई"में नायकक भूमिका केनिहार श्री विवेक चौधरी शंभूनाठ मिश्रा जीके विचारके पूर्णतः समर्थान दैत अपन हर्ख व्यकत कयलनि आ कहलाह कि मैथिली फ़िल्म के कॉमर्सियल बनेनाय बड्ड जरुरति अछि। अहि फ़िल्मक खलनायक श्री उत्तम चौधरी अपन विचार व्यक्त करैत कहलाह कि मिथिलांचलक लोक मिथिला संस्कृतिके प्रति उदासीन भ गेल अछि। मिथिलावासीमें अपन संस्कृतिक प्रेम बढबाक चाही जायस्कि मैथिली फ़िल्मक दर्शक वर्ग बढय। दुख प्रकट करैत उत्तम जी बतौलनि कि मिथिलामें सब किछु बढि रहल अछि मुदा मैथिली सिनेमा एखनो धरि पछुआ रहल अछि जेकि चिन्तनीय अछि।
 अहि अवसर पर उपस्थित "पिया संग प्रीत कोना हम करबई"क निर्देशक श्री सूरज तिवारी कहलनि कि वो जल्दिये एकटा मैथिली फ़िल्म "सजन घर जेबै" शुरु करताह।
 प्रसिद्ध नाट्यकर्मी आ अभिनेता श्री भवनाथ झा कहलनि कि मैथिली थियेटरक परम्पराके माध्यमें मैथिली सिनेमा बोनस में भेटल अछि। रंगमंच पर प्रस्तुति सं भाषाई समृद्धता होयत अछि । सिनेमाई कला आर रंगमंच एक दोसरक पूरक अछि। सलाह दैत भवनाथ जी कहलनि कि भोजपुरी सिनेमा सं भिन्न मैथिली फ़िल्म मर्यादित रहबाक चाही मुदा मनोरंजन पर कोनो लगाम नहीं लगेबाक चाही। अश्लीलता सं बचैत मर्यादित ढंगसं निर्मित मैथिली फ़िल्मक समर्थन कयलनि।
 अभिनेता श्री दिनेश मिश्रा जी अपन हर्ख व्यक्त करैत कहल्नि कि मैथिली फ़िल्ममें सबहक अपेक्षित सहयोग भेटबाक चाही। आपसी आरोप-प्रत्यारोप पर कोनो ध्यान नहिं दैत मैथिली निर्माण संबंधी गतिविधिक विस्तार होमय चाही।
 श्री भास्कर झा दरभंगा में आयोजित होमय बला मैथिली फ़िल्म उत्सवक के ऎतिहासिक प्रयास मानैत कहलाह कि मैथिली सिनेमाक भविष्य उज्जवल होबय बला अछि। कियाक त वर्तमानमें बहुत रासे मैथिली फ़िल्मक ब्लूप्रिन्ट तैयार अछि जाहिमें मुम्बई स्थित निर्माता निर्देशक नीक नीक फ़िल्म बनेबाक योजना चलि रहल अछि। वो सुझाव दैत कहला कि रंगमंच सं जुड़ल सब अभिनेता, कलाकार आदिके प्रोत्साहन भेटबाक चाही। जेना भोजपुरी फ़िल्म बनेनिहार निर्माता निर्देशक के भोजपुरी समाज में सम्मानित कयल जायत अछि, तेनाहिते मैथिली फ़िल्म निर्माता , निर्देशक, अभिनेता अदि के प्रोत्साहन आ अभिनन्दन कयल जेबाक चाही। एखन धरि निर्मित मैथिली फ़िल्म के पटकथा, तकनीक पहलू, फ़िल्मांकन आदि के पक्ष पर चर्चा होबाक चाही ।
 बैसारक प्रारंभ मैथिली फ़िल्म फ़ेस्टिवलक संयोजक श्री शशि मोहन जी अहि समारोहक रुपरेखा , कार्यक्रम आ उद्देश्य पर जनतव्य दयलनि ।
 माय्थिली फ़िल्म फ़ेस्टिवलक सफ़ल आयोजनक हार्दिक शुभकामना संग ई बैसार समाप्त भेल।
 संजय मिश्रा हिन्दी सिनेमा जगत में एकटा जानल पहिचानल नाम अछि। मूलरुप सं दरभंगा जिलाक नारायणपुर सकरी के निवासी संजय जीक प्रारंभिक जीवन बनारस में व्यतीत भेल छल मुदा हिनक दादा-दादी पटना में रहैत छल। अहि दुआरे हिनका पटना एनाय जेनाय लागिते रहल छल। हिनका बाल्यकालहि सं राजनीति में आबय के शौक छल। हिनकर बाबू जी स्वर्गीय शंभूनाथ मिश्रा जी ऑल इंडिया रेडियों में छलैथ । हिनकर घर पर प्रख्यात शहनाई वादक बिसमिल्लाह खान, पं राजन मिश्रा, हालीम जफ़र खान आदि सहित देशक नामी गिरामी कलाकारक जमघट लागैत छल जे हिनका लेल प्रेरक बनल। 1989 में एनएसडी पास केलाके बाद 1991 में मुम्बई चलि येलैथि। मुम्बई में बड्ड संघर्षक उपरान्त संजय जी के पहिल बेर छोटका पर्दा पर "सॉरी मेरी लॉरी" नामक कॉमेडी कार्यक्रम में काज भेटलनि। 1999 में आयोजित क्रिकेट वर्ल्ड कप के दौरान ESPN चैनल पर " एपल सिंह " क रुपमें में भारतीय टीम के प्रतिनिधित्व करबाक अवसर प्राप्त भेटलनि। फ़ेर आज तक न्यूज चैनल पर 'हैरी पोर्टर बना रिपोर्टर', सहारा टीवीक "धड़ती पकड़", चर्चित सीरियल 'ऑफ़िस-ऑफ़िस" , "रामखेलाबन", 'पब्लिक सब जानती है" में नीक काज करबाक भेटलनि। संजय जी पचास सं बेसि धरि हिन्दी फ़िल्म में अभिनय केने छैथि। हिनकर फ़िल्ममें "गोलमाल", "वन टू का फ़ॉर", 'धमाल","चरस" , "जमीन", "प्लान", "संकट सीटी", "गॉड तुस्सी ग्रेट हो", "रामा रामा क्या है ड्रामा", "ब्लफ़ मास्टर", "अतिथि कब आओगे", "ऑल द बेस्ट" आदि किछु नाम अछि। हिनकर पहिल हिंदी फ़िल्म छल "ओह डार्लिंग ! ये है ईंडिया"(1995) "क हालिया रीलिज फ़िल्म अछि "फ़स गया रे ओबामा' जाहिलेल सर्वोत्तम कॉमिक रोल के लेल हिनका पुरस्कृत कायल गेल छल। हिनकर आबय बला फ़िल्म अछि "द कैंप', "रसगुल्ला","क्या टाइम है यार" आदि। सम्प्रति संजय मिश्रा जी एकटा फ़िल्म "प्रणाम वालेकुम'क निर्देशन कय रहल छैथ।
 Subscribe to: Posts (Atom)